สหรัฐฯยอดผู้ติดเชื้อพุ่ง ติดตามยอดผู้เสียชีวิตเพิ่มตามหรือไม่ แต่ยังยืนยันไม่กลับไปปิดเมือง ส่ง sentiment เชิงบวกต่อการลงทุนต่อกลุ่ม Global play/คาดตลาดหุ้นแกว่งกรอบแคบ 1,510-1,535 จุด แนะ BCPG, BAM
3 สิงหาคม 2564

ปัจจัยในประเทศ ในช่วง 1-2สัปดาห์ที่ผ่านมาตลาดหุ้นถูกแรงขายทำกำไรส่งผลให้ SET ปรับตัวลงในระดับ 2-3% สะท้อนความกังวลของเศรษฐกิจและประมาณการกำไรตลาดหุ้นซึ่งมีโอกาสถูกปรับประมาณการลงสูงมาก โดยหากนับจากช่วงต้นเดือนกคที่ผ่านมา ตอนที่ยอดผู้ติดเชื้ออยู่ในระดับ 5.0รายต่อวัน จนถึงปัจจุบัน (ขายเวลาการ lockdown 2สัปดาห์รวมถึงขยายจำนวนจังหวัดเพิ่มขึ้นเป็น 29จังหวัด) พบว่ากลุ่มค้าปลีกมี downside ต่อประมาณการในระดับ 15-20%, กลุ่มธนาคารในระดับ 3-5%, กลุ่มพลังงานและอสังหาในระดับ 1-3% ซึ่งเราประเมินว่าโดยจะส่งผลลบต่อกำไรตลาดหุ้น (EPS 12mF) ในระดับ 4-5จุดเมื่อเทียบกับประมาณการเดิม หากอิงจาก PER ในระดับ 18x พบว่า SET Index จะมีdownside ประมาณ 70-80จุด นั่นหมายถึง SET ที่บริเวณ 1,510จุด+/- เริ่มสะท้อนภาพดังกล่าวไปส่วนหนึ่ง และหากอิงจาก EYG(%) พบว่าบริเวณดังกล่าวคิดเป็นระดับ -0.25SD เริ่มสะท้อน downside ที่จำกัดเช่นกัน อย่างไรก็ตามหากมีการขยายจังหวัดและมาตรการที่เข้มงวดขึ้นก็จะเปิด downside เช่นกัน ยกตัวอย่างเช่นการปิดโรงงานที่จะกระทบภาคการผลิตและส่งออก (ในกรณีดังกล่าวคาดว่ามีโอกาสที่SET จะหลุด 1,500จุด) และ
ปัจจัยต่างประเทศ เรามีมุมมองเป็นกลาง โดยในระยะสั้นแนะดูยอดผู้เสียชีวิตในสหรัฐว่าจะเพิ่มขึ้นตามการเร่งตัวของยอดผู้ติดเชื้อในสหรัฐรึไม่ ล่าสุด ดร. Fauci ผู้อำนวยการสถาบันภูมิแพ้และโรคติดต่อแห่งชาติสหรัฐฯ และหัวหน้าที่ปรึกษาการแพร่ระบาดของรัฐบาล Biden ระบุว่าในช่วงสั้น อาจเห็นยอดผู้ติดเชื้อในสหรัฐเร่งตัวขึ้น อย่างไรก็ตามไม่มีความจำเป็นต้องกลับไป lockdown เนื่องจากปัจจุบันคนสหรัฐฉีดวัคซีนไปแล้วกว่า 58% ซึ่งหากเกิดขึ้นจริง คาดว่าจะผ่อนคลายความกังวลของเศรษฐกิจและส่ง sentiment บวกอ่อนๆต่อการลงทุนในกลุ่ม Global play ซึ่งหากนำปัจจัยทั้งสองมารวมกัน เราประเมินว่าในสัปดาห์นี SET มีโอกาสเกิด Technical rebound ในกรอบสั้นๆ 1,510-1,535จุด โดยสาเหตุที่เราประเมินว่าตลาดหุ้นอาจไม่ rebound ไปไกลมากกว่านี้ส่วนหนึ่งปัจจัยต่างประเทศที่ส่งสัญญาณให้ ส่วนต่างอัตราผลตอบแทนพันธบัตรสหรัฐ 2/10ปี ยังถูกกดดัน โดยเฉพาะจากปัจจัยเมื่อคืนที่ผ่านมา Yellen รมว.คลังได้ออกมาส่งสัญญาณลดเป้าการกู้ยืมเพื่อไม่ต้องการให้เกิด Debt limit ซึ่งจะเป็นการลดเป้าการลงทุนบางประเภท, โครงการ Retirement , Health benefit ซึ่งส่งผลให้อัตราผลตอบแทนพันธบัตร 10ปีลดลง 5 bps เหลือ 1.18% สะท้อนความกังวลของอุปทานที่หายไป 
มุมมองตลาดหุ้น/ กลยุทธ์การลงทุน วันนี้คาด SET แกว่งในกรอบ 1510-35 แนะนำ  BCPG, BAM
1) BCPG (ราคาพื้นฐาน 17.30 บาท) คาดรายงานกำไร 2Q21 54% YoY และ +5% QoQ จากปริมาณนำระดับสูงและการขยายธุรกิจไปยังกลุ่มแบตเตอรี่เพิ่ม upside risk  2)  BAM (ราคาพื้นฐาน 22.00  บาท) คาดรายงานกำไร 2Q21 +450% YoY และ 201% QoQ จากการเรียกเก็บเงินที่ดีขึ้นทั้งในส่วนของ NPLs และ NPAs ภาพรวมครึ่งปีหลังยังไม่แน่นอนขึ้นอยู่กับมาตรการล็อกดาวน์ แต่ผลกระทบต่อการดำเนินงานของบริษัทฯ จะน้อยกว่าการล็อกดาวน์เมื่อปี 2563
รายงานตัวเลขเศรษฐกิจ 
วันอังคาร ติดตาม การประชุมธนาคารกลางของออสเตรเลียคาดคงอัตราดอกเบี้ยนโยบายที่ 0.1%
วันพุธ ติดตาม การประชุมธนาคารกลางของไทยคาดคงอัตราดอกเบี้ยนโยบายที่ 0.5% ตัวเลข PMI ภาคบริการของยูโรโซนเดือน ก.ค. คาด 60.4 จุด (+3.6% MoM) ตัวเลข ISM non-manufacturing PMI ของสหรัฐฯ เดือน ก.ค. คาดทรงตัว MoM ที่ 60.1 จุด
วันพฤหัสฯ ติดตาม ตัวเลขอัตราเงินเฟ้อทั่วไปและอัตราเงินเฟ้อพื้นฐานของไทยเดือน ก.ค. คาด +1.3% YoY และ +0.5% YoY ตามลำดับ ตัวเลขดัชนีความเชื่อมั่นผู้บริโภคของไทยเดือน ก.ค. การประชุมธนาคารกลางอังกฤษคาดคงอัตราดอกเบี้ยนโยบายที่ 0.1% ตัวเลขการขอรับสวัสดิการว่างงานของสหรัฐฯรายสัปดาห์คาด 3.70 แสนคน (-7.5% WoW)
วันศุกร์ ติดตาม ตัวเลขการจ้างงานนอกภาคเกษตรของสหรัฐฯ เดือน ก.ค. คาด 9 แสนตำแหน่ง (+5.9% MoM) อัตราการว่างงานของสหรัฐฯ เดือน ก.ค. คาด 5.8% จากเดือนก่อนที่ 5.9% ขณะที่ตัวเลขค่าจ้างรายชั่วโมงเดือน ก.ค. คาด +0.3% MoM และ +3.6% YoY